PSL โบรกเชียร์ซื้อเป้า 15.50 บ. รับค่าระวางฟื้นเด่น-ลูกค้าแห่เช่าเรือระยะยาวเพียบ
PSL โบรกเชียร์ซื้อเป้า 15.50 บ. รับค่าระวางฟื้นเด่น-ลูกค้าแห่ทำสัญญาเช่าเรือระยะยาวเพียบ จับตากำไรปีนี้โตเด่นแตะ 4.6 พันล้าน สะท้อนธุรกิจการขนส่งสดใส
PSL โบรกเชียร์ซื้อเป้า 15.50 บ. รับค่าระวางฟื้นเด่น-ลูกค้าแห่ทำสัญญาเช่าเรือระยะยาวเพียบ จับตากำไรปีนี้โตเด่นแตะ 4.6 พันล้าน  
6 ต.ค. 2565

บล.ดาโอ ระบุในบทวิเคราะห์วันนี้ (6 ต.ค.65) ว่า บริษัท พรีเชียส ชิพปิ้ง จำกัด (มหาชน) หรือ PSL แนวโน้มรายได้จากการเดินเรือได้แรงหนุนจากการได้สัญญาเช่าเรือ Supramax 2 ลำ (วริยา นารี, บารนี นารี) Ultramax 1 ลำ (อิสรา นารี) และ Handy size 1 ลำ (วิภา นารี) ในเดือน ต.ค. ขณะที่ค่าระวางโดยเฉลี่ยเริ่มฟื้นตัว
ทั้งนี้ จับตาแผนกระตุ้นเศรษฐกิจของจีน (ลงทุนโครงสร้างพื้นฐาน) ซึ่งจะมีผลต่ออุปสงค์การใช้งานสินค้า Hard Commodity (โลหะ-ถ่านหิน) ซึ่งจะหนุนปริมาณการขนส่งโลก
ด้าน Bloomberg Consensus ประเมินกำไรสุทธิปี 2565 เฉลี่ยที่ 4.6 พันล้านบาท โต 3% เทียบช่วงเดียวกันของปีก่อน และปี 2566 อยู่ที่ 4.34 พันล้านบาท ลดลง 6% เทียบช่วงเดียวกันของปีก่อน